CELEX: 62021TN0322
Language: mt
Date: 2021-06-09 00:00:00
Title: Kawża T-322/21: Rikors ippreżentat fid-9 ta’ Ġunju 2021 – TB vs ENISA

16.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/31
            
         
      Rikors ippreżentat fid-9 ta’ Ġunju 2021 – TB vs ENISA
      (Kawża T-322/21)
      (2021/C 329/41)
      Lingwa tal-kawża: l-Ingliż
      
         Partijiet
      
      
         Rikorrent: TB (rappreżentanti: L. Levi u N. Flandin, lawyers)
      
         Konvenut: L-Aġenzija tal-Unjoni Ewropea għaċ-Ċibersigurtà (ENISA)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni impliċita meħuda mid-Direttur Eżekuttiv tal-ENISA sabiex ma tidentifikax il-pożizzjoni ta’ Kap tad-Diviżjoni għall-Uffiċċju tal-Politika u l-pożizzjoni ta’ Kap tad-Diviżjoni għall-Finanzi u għall-Kuntratti Pubbliċi għall-mobbiltà interna (iktar ’il quddiem id-“deċiżjoni impliċita”);
                  
                              —
                           
                           
                              Id-deċiżjoni impliċita ġiet żvelata minn:
                              
                                          —
                                       
                                       
                                          l-Avviż Amministrattiv 2020-11 li jippreżenta l-konklużjonijiet tad-djalogi għall-mobbiltà interna tal-1 ta’ Settembru 2020, ippubblikat fit-3 ta’ Settembru 2020 (iktar ’il quddiem il-“Konklużjonijiet”) skont liema tliet pożizzjonijiet ta’ Kap ta’ Diviżjoni, li jikkorrispondu għad-Diviżjoni għall-Infrastruttura u għas-Servizzi Siguri (COD1), għad-Diviżjoni għas-Sigurtà u l-Istandardizzazzjoni tad-Data (COD2) u għad-Diviżjoni għas-Sigurtà Operattiva (COD3) ġew identifikati għall-mobbiltà interna;
                                       
                                    
                                          —
                                       
                                       
                                          id-deċiżjonijiet tal-5 ta’ Awwissu 2020 ippubblikati fuq is-sit ENISA dwar żewġ pożizzjonijiet vakanti għal kompetizzjoni ġenerali għall-pożizzjonijiet ta’ Kap tad-Diviżjoni għall-Uffiċċju tad-Direttur Eżekuttiv u għas-Servizzi ta’ Sostenn għall-Impriżi.
                                       
                                    
                        
            
                  —
               
               
                  sa fejn huwa meħtieġ, tannulla l-Konklużjonijiet u d-deċiżjonijiet tal-5 ta’ Awwissu 2020;
               
            
                  —
               
               
                  sa fejn huwa meħtieġ, tannulla d-deċiżjoni tal-konvenut tat-3 ta’ Marzu 2021 li tiċħad l-ilment imressaq mir-rikorrent kontra d-deċiżjoni impliċita, il-Konklużjonijiet u d-deċiżjonijiet tal-5 ta’ Awwissu 2020.
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq nuqqas ta’ ċarezza u trasparenza, ksur tal-prinċipju ta’ ċertezza legali, żball manifest ta’ evalwazzjoni u ksur tal-prinċipju 6 tad-Deċiżjoni tal-Bord ta’ Tmexxija 2020/5.
               
            
                  2.
               
               
                  It-tieni motiv ibbażat fuq nuqqas ta’ motivazzjoni.
               
            
                  3.
               
               
                  It-tielet motiv ibbażat fuq ksur tal-Anness 1 tal-Avviż Amministrattiv.
               
            
                  4.
               
               
                  Ir-raba’ motiv ibbażat fuq ksur tas-seba’ u tat-tmien prinċipji tad-Deċiżjoni tal-Bord ta’ Tmexxija 2020/5, ksur tal-prinċipju ta’ amministrazzjoni tajba u tal-Artikolu 41 tal-Karta tad-Drittijiet Fundamentali tal-Unjoni Ewropea u ksur tad-dmir ta’ diliġenza.